## Les notes de tall dels graus universitaris més demandats continuen baixant després de la quinta adjudicació de vacants fins a quasi 1,4 punts

*** Les pròximes adjudicacions seran l’11, 18 i 25 de setembre i l’última el 2 d’octubre
* El descens més significatiu s’ha produït en el doble grau de Física i Matemàtiques de la Universitat d’Alacant**

La Conselleria d’Educació, Cultura, Universitats i Ocupació ha realitzat este dijous la quinta adjudicació de places universitàries. Com en l’anterior adjudicació, les notes de tall dels deu graus universitaris més demandats han seguit en descens fins a arribar als prop d’1,4 punts en el cas del doble grau de Física i Matemàtiques de la Universitat d’Alacant.

És la primera vegada que la Conselleria d’Educació centralitza esta adjudicació i les llistes d’espera a través d’una nova plataforma telemàtica amb l’objectiu de simplificar el procés per a l’alumnat, ja que totes les places disponibles es comuniquen i s’assignen per orde de nota i preferència el mateix dia, en un procés similar al de l’adjudicació inicial de places.

Així, la variació de notes en els graus amb notes de tall més altes en la primera adjudicació és la següent:

1. Doble grau en Física i Matemàtiques impartit en la Universitat de València: 13,578 (1a adjudicació); 13,345 (2n adjudicació); 13,294 (3a adjudicació); 13,294 (4a adjudicació) i 13,294 (5a adjudicació). El que suposa 0,284 punts de diferència respecte a la primera adjudicació.

2. PARS en Enginyeria Aeronàutica (via grau en Enginyeria Aeroespacial) impartit per la Universitat Politècnica de València: 13,371 (1a adjudicació); 13,282 (2n adjudicació); 13,27 (3a adjudicació); 13,27 (4a adjudicació) i 13,232 (5a adjudicació). 0,139 punts de diferència.

3. Doble grau en Enginyeria Informàtica i Matemàtiques impartit en la Universitat Politècnica de València: 13,333 (1a adjudicació); 13,114 (2n adjudicació); 13,016 (3a adjudicació); 13,016 (4a adjudicació) i 13,016 (5a adjudicació). 0,317 de diferència.

4. Doble grau en Física i Matemàtiques impartit per la Universitat d’Alacant: 13,213 (1a adjudicació); 12,428 (2n adjudicació); 12,219 (3a adjudicació); 12,014 (4a adjudicació) 11,814 (5a adjudicació). 1,399 de diferència.

5. Grau en Medicina impartit per la Universitat de València: 13,202 (1a adjudicació); 12,803 (2n adjudicació); 12,803 (3a adjudicació); 12,803 (3a adjudicació). 12,803 (4a adjudicació) i 12,803 (5a adjudicació). 0,399 punts de diferència.

6. Grau en Medicina impartit per la Universitat d’Alacant: 13,200 (1a adjudicació); 12,824 (2n adjudicació); 12,794 (3a adjudicació); 12,771 (4a adjudicació) i 12,75 (5a adjudicació). 0,45 de diferència.

7. Grau en Enginyeria Aeroespacial impartit per la Universitat Politècnica de València: 13,176 (1a i 2n adjudicació); 13,038 (3a adjudicació); 13,038 (3a adjudicació) i 13,023 (5a adjudicació). 0,153 de diferència.

8. Grau en Medicina impartit per la Universitat Miguel Hernández d’Elx: 13,163 (1a adjudicació); 12,781 (2n adjudicació); 12,781 (3a adjudicació); 12,781 (4a adjudicació) i 12,781 (5a adjudicació). 0,382 punts de diferència.

9. Grau en Medicina impartit per la Universitat Jaume I de Castelló: 13,085 (1a adjudicació); 12,75 (2n adjudicació); 12,75 (3a adjudicació); 12,75 (4a adjudicació) i 12,749 (5a adjudicació). 0,336 punts de diferència.

10. Doble grau en Matemàtiques i Enginyeria Informàtica en la Universitat de València: 13,022 (1a adjudicació); 12,604 (2n adjudicació); 12,388 (3a adjudicació); 12,31 (4a adjudicació) i 12,31 (5a adjudicació). 0,712 punts de diferència.

Una altra de les novetats d’enguany és que l’actualització de les notes de tall de les universitats es va publicant en la web universitats.gva.es amb l’objectiu que els estudiants coneguen amb total transparència l’última nota d’accés per a cada titulació.

La pròxima adjudicació de vacants de totes les universitats públiques serà l’11 de setembre. A continuació, es realitzaran noves adjudicacions el 18 i 25 de setembre i, finalment, el 2 d’octubre.

Fecha: 04/09/2025